==== Pro-russiske uroligheder ====
De første protester på tværs af det sydlige og østlige Ukraine var i vid udstrækning udtryk for de derboende indbyggers utilfredshed med den nye ukrainske regering.<ref name="de">{{Cite report|title=Lessons from Russia's Operations in Crimea and Eastern Ukraine|last=Kofman|first=Michael|pages=33–34}}</ref> Russisk involvering var i begyndelsen derfor begrænset til at give udtryk for støtte til protesterne. Tilblivelsen af separatisterne i Donetsk og Luhansk udsprang således fra en lille del af disse protestgrupper og var uafhængig af russisk kontrol.<ref name="de" /> Rusland ville dog senere udnytte dette til at iværksætte en koordineret politisk og militær kampagne mod Ukraine, som en del af den bredere russisk-ukrainske krig.<ref name="de" /><ref name="karb2">{{Cite report|title="Lessons Learned" from the Russo-Ukrainian War|last=Karber|first=Phillip A.|date=29. september 2015}}</ref> Putin legitimerede den begyndende separatistbevægelse, da han beskrev Donbas som en del af den historiske region "Ny Rusland" (''Novorossiya'') og udsendte en erklæring, som havde til formål at skabe tvivl om, hvorfor regionen nogensinde var blevet en del af Ukraine i 1922 i forbindelse med grundlæggelsen af den [[Ukrainske SSR]].
Historie